บาทเปิด 33.14  บาทต่อดอลล่าร์ แนวโน้มทรงตัว
เงินบาทเปิดตลาด 33.14  บาทต่อดอลล่าร์ แนวโน้มทรงตัว รอกนง.บ่ายนี้ คาดกรอบวันนี้ 33.10-33.20
8 พ.ย. 2560

เงินบาทเปิดตลาด 33.14  บาทต่อดอลล่าร์ แนวโน้มทรงตัว รอกนง.บ่ายนี้ คาดกรอบวันนี้ 33.10-33.20นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.14 บาท/ดอลลาร์ เทียบกับเย็นวานนี้ที่ปิดตลาดเย็นนี้อยู่ที่ระดับ 33.15 บาท/ดอลลาร์"วันนี้เงินบาทเปิดมาแล้วก็นิ่งคาดว่ารอดูผลการประชุมคณะกรรมการนโยบายการเงิน (กนง.) บ่ายนี้ ซึ่งคาดว่าน่าจะคงดอกเบี้ย 1.5% ขณะที่ประเด็นในตลาดโลกที่ต้องติดตามคือความคืบหน้าการปฏิรูปภาษีของประธานาธิบดีโดนัล ทรัมป์" นักบริหารเงิน กล่าว นักบริหารเงิน คาดว่า วันนี้เงินบาทจะเคลื่อนไหวในกรอบ 33.10 - 33.20 บาท/ดอลลาร์"คาดว่าช่วง กนง.ประกาศออกมาเงินบาทมีสิทธิแข็งค่าได้เล็กน้อย เพราะถือว่าตลาดโล่งใจว่าไม่ได้ลดดอกเบี้ย และช่วงนี้กระทรวงคลังค่อนข้างกดดันว่ากรอบเงินเฟ้อที่ใช้อาจจะไม่เหมาะ"นักบริหารเงิน กล่าว